作者：陈著
词牌/韵律：沁园春

paragraphs: 吾菊坡兄，细观花□，元来一般。
是鄮山佳气，胚腪长茂，鄞江润脉，滋养清妍。
移傍云霄，浓沾雨露，曾亚百花头上班。
谁知道，待芬香透了，收敛东边。
笑他红紫纷然。
算眼底何曾长久看。
这秋芳自韵，不争春艳，霜根难老，偏耐风寒。
占得清名，尊为寿客，晚节谁能如此全。
千千岁，把黄金正色，照映人间。